2023 жылы 1539 этникалық қазақ қандас мәртебесін
"2023 жылы 1539 этникалық қазақ қандас мәртебесін" | "https://abai.kz/post/164688"
TITLE: 2023 жылы 1539 этникалық қазақ қандас мәртебесін
URL: https://abai.kz/post/164688
META: "2023 жылы 1539 этникалық қазақ қандас мәртебесін" | "https://abai.kz/post/164688"
DATE: 07.02.2023
AUTHOR(s): Abai.kz
TOTAL WORDS: 111
TEXT: Еңбек және халықты әлеуметтік қорғау министрлігінің хабарлауынша, 1 ақпандағы есеппен 1539 этникалық қазақ қандас мәртебесін алды. Министрлік таратқан ақпаратқа сәйкес, жыл басынан елімізге келген қандастардың жартысы (50%) Өзбекстаннан, 16,3%-ы Қытайдан, 15,9%-ы Ресейден, 8,4%-ы Түрікменстаннан, 4,5%-ы Моңғолиядан және басқа елдерден келді. Этникалық қазақтар негізінен Алматы (27%), Маңғыстау (16,6%), Түркістан (7,1%) және Жамбыл (3,6%) облыстарына, сондай-ақ Астана (10,5%), Алматы (7,6%) және Шымкент (6,5%) қалаларына қоныстанды. "1 ақпандағы жағдай бойынша еңбекке қабілетті жастағы этникалық қоныс аударушылар саны 69,1%-ды, еңбекке қабілетті жастан кіші 22,7%-ды және зейнеткерлер 8,2%-ды құрайды. Еңбекке қабілетті жастағы кандидаттардың ішінен білім деңгейі бойынша 20,1% жоғары білімді, 40,9% орта кәсіби білімді, 35,2% жалпы орта білімді және 3,8% білімі жоқ", - делінген хабарламада. Abai.kz
